P. Ashdown: Moramo promijeniti Dayton!
Da bi BiH bila funkcionalna i efikasna država, decentralizirana, koja će služiti gradjanima, a ne političarima moramo promijeniti Dayto
Pred polazak u Dayton, visoki predstavnik Paddy Ashdown je Omeru Vatriću za Glas Amerike u Washingtonu dao intervju u kojem govori o perspektivama BiH deset godina nakon Daytona, i mogućim izmjenama tog sporazuma, ovih dana u Washingtonu. Ashdown: Važno je da shvatimo šta smo postigli do sada. A to gdje smo je kraj prve faze ulaska BiH u EU, koja joj jedino može pribaviti sigurnost. Zahvaljujući reformama koje smo proveli, posebno prošle godine, BiH je sada spremna da se pridruži NATO savezu, kada konačno budu uhvaćeni Karadžić i Mladić, i da se pridruži EU. I to nas uvodi u drugu fazu, ne u fazu stabilizacije koja je iza nas, nego u fazu tranzicije koja je ispred nas. Da bi BiH bila funkcionalna i efikasna država, decentralizirana, koja će služiti gradjanima, a ne političarima; BiH sada troši 70 posto od poreza gradjana na organe vlasti, a samo 30 posto na zdravstvo, obrazovanje, penzije; moramo promijeniti Dayton. Kako to možemo uraditi. Prije svega mi ne odbacujemo Dejton. Dejton ostaje osnova na kojoj je zasnovan mir, ali je vrijeme da mislimo kako od daytonske države krenuti ka funkcionalnoj evropskoj državi. To je proces koji može početi. On je već počeo u Briselu, i nastavlja se ovog week enda u Washingtonu. Napredak kojeg ćemo učiniti možda neće biti veliki, ali je važno da proces odpočne. Druga važna stvar je da taj proces odpočne koncenzusom političara u BiH. Ovo nije stvar medjunarodne zajednce, nego samih gradjana BiH. Do ovoga dolazi zahvaljujući uspjehu u posljednjih nekoliko godina, i sada trebamo raditi da ostvarimo uspjeh u narednih nekoliko godina, kada krećemo u dalju fazu razvoja BiH. Ne mislim da je to dogadjaj, to je proces. Čak i da je korak naprijed jako mali, važno je da je proces odpočeo. Sada to treba raditi kroz koncenzus, I to početi sada, mi ne možemo čekati, a onda napredak praviti u narednim godinama. To se neće desiti u Washingtonu, to će se desiti vremenom, i ja sumnjam da će, ukoliko sada napravimo neke manje izmjene, glavne izmjene doći prije oktobarskih izbora sljedeće godine. Važna je stvar da je to process koji traje, da proces mora početi, ne može čekati, mora početi uz učešće raznih partija. Mi ćemo možda napraviti promjene funkcije Vijeća ministara, parlamenta, predsjedništva, ali nije važno koliko su ti koraci mali, važno je da je putovanje počelo. VOA: Možemo li očekivati sljedeće sedmice, nakon svih tih razgovora u State Departmentu, o čemu ljudi govore, pišu novine u Evropi, neku novu vrstu Ustava BiH, nacrt novog Usatava BiH. Ashdown: Ja bi bio oprezan u gledanju na to kao nešto što će se desiti u jednom danu. To je proces koji može trajati više godina. Važno je da BiH treba napraviti funkcionalnom državom, koja gradjane stavlja na prvo mjesto, a ne političare, i da je taj proces sada odpočeo, tako da bi ja zaista bio oprezan u gledanju na neko dramatično dešavanje, to se neće desiti preko noći. Zašto smo ovdje? Jer smo uspjeli u posljednje tri godine, jer smo na pragu Evrope. Šta treba biti uradjeno? Treba ući u EU, kao decantralizirana evropska država. Koji su standardi - standardi evropske zajednice, koje treba da ostvare političari u BiH, a ne medjunarodna zajednica. VOA: Ambasador Burns je spomenuo predsjednika umjesto predsjedništva, možemo li očekivati tu promjenu? Ashdown: Ja sam sam rekao da bi to trebalo uraditi prije izbora sljedeće godine. To će se možda desiti, ali ponovo naglašavam da je do medjunarodne zajednice da pomogne da pruži podršku, da omogući, ali je do političara u BiH da odluče. VOA: Da li vi podržavate ideju – manje medjunarodne umješanosti, i veće odgovornosti ljudi u BiH? Ashdown: Da, ali da budemo jasni. To nije izlazna strategja medjunarodne zajednice iz BiH. Mi ne odlazimo, mi ostajemo u BiH. Mi možemo promjeniti našu ulogu, od uloge visokog predstavnika da ljudima govori šta da rade, u partnera koji će im pomoći da to urade. Ali, da. Ta uloga se mora promjeniti i bonske ovlasti visokog predstavnika progresivno trebaju biti ukidane. To se neće desiti preko noći, u utorak ujutro, OK sve je završeno. Postoji proces koji se dešava, ali do oktobra sljedeće godine, do izbora kada ljudi u BiH izadju da glasaju treba da glasaju za svoju vlastitu suverenu vladu, a ne vladu koju će voditi medjunarodna zajednica koristeći Bonske ovlasti. Važna je stvar, po mom mišljenju, da se vrijeme kada je Bosnom i Hercegovinom upravljala medjunarodna zajednica privodi kraju, i odpočinje samostalno putovanje BiH u evropsku zajednicu, to je novo vrijeme, vrijeme tranzcije, a ne posljeratne stabilizacije. VOA: Učinili ste mnogo na smanjivanju otpora promjenama u Republici Srpskoj, može li se očekivati više? Ashdown: Nadam se da su dani kada je visoki predstavnik vršio pritisak na ljude okončani i da je odpočeo proces kada će političari raditi pod pritiskom svojih gradjana.